1. **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΑΠΑΙΤΗΣΗ | ΑΠΑΝΤΗΣΗ | ΠΑΡΑΠΟΜΠΗ/ ΠΑΡΑΤΗΡΗΣΕΙΣ |
| 1 | **ΤΕΧΝΙΚΕΣ ΠΕΡΙΓΡΑΦΕΣ ΕΡΓΑΣΙΩΝ ΚΛΕΙΣΙΜΑΤΟΣ ΑΝΟΙΓΜΑΤΩΝ ΚΑΙ ΟΠΩΝ ΠΑΝΩ ΑΠΟ ΤΙΣ ΨΕΥΔΟΡΟΦΕΣ ΣΤΗ ΜΕΘ ΚΑΙ ΑΝΤΙΚΑΤΑΣΤΑΣΗΣ ΨΕΥΔΟΡΟΦΩΝ**  Στον χώρο της ΜΕΘ είναι απαραίτητος ο έλεγχος και πιθανή επισκευή και στεγανοποίηση των οπών και ανοιγμάτων πάνω από τις ψευδοροφές για την ορθή λειτουργία του τμήματος και για λόγους υγιεινής και ασφάλειας.  Οι εργασίες που πρέπει να ακολουθηθούν μετά το ασφαλές κλείσιμο των ανοιγμάτων και οπών με σίτες περιμετρικά της μονάδας για την αποκατάσταση της οροφής είναι οι εξής:  1. Κάλυψη όλων των κλινών με ανθεκτικό νάιλον προστασίας των επιφανειών   1. Αφαίρεση όλων των παλιών ψευδοροφών (περίπου 200 τ.μ.), καθαρισμός των τοίχων με μπατανόβουρτσες και σκούπες πάνω από τις ψευδοροφές, για να γίνει και η απολύμανση από το αντίστοιχο συνεργείο και αποκομιδή των άχρηστων υλικών σε στεγανές σακούλες απορριμμάτων και προσεκτική απομάκρυνση από τον χώρο της κλινικής. 2. Στεγανοποίηση τυχόν ανοιγμάτων προς τον εξωτερικό χώρο όπου δεν είναι ορατές από έξω με κατάλληλα στεγανοποιητικά υλικά (αφρός πολυουρεθάνης, ειδικές στεγανωτικές κόλλες κ.λπ.) 3. Στεγανοποίηση κατά το δυνατόν ανοιγμάτων με μαστίχα και με πολυουρεθάνη ώστε να αδιαβροχοποιηθεί το κάθε σημείο αν υπάρχουν διαρροές 4. Απομόνωση κατά το δυνατόν των χώρων ώστε να μη μεταφέρονται ακαθαρσίες - όπου υπάρχει πρόσβαση. 5. Σοβάτισμα στα σημεία των τοίχων από τα οποία έχουν φύγει κομμάτια 6. Αντικατάσταση όλων των τεμαχίων ψευδοροφών με αδιαπότιστες αδιαπέραστες αντιμικροβιακές ψευδοροφές 60x60 εκατ. βινυλίου, λείες και αδιαπότιστες, 9,5 χιλ. πάχος, κατάλληλες για υγειονομικούς χώρους . 7. Πλήρης καθαρισμός και παράδοση του χώρου 8. Τα συνεργεία με ατομική τους ευθύνη θα πάρουν όλα τα ατομικά μέτρα ασφαλείας και προστασίας.   ΕΚΤΕΛΕΣΗ ΕΡΓΑΣΙΩΝ-ΕΥΘYΝΕΣ ΑΝΑΔΟΧΟΥ  1. Οι εργασίες θα εκτελεσθούν εντός διαστήματος οχτώ (8) ημερών.   1. Οι εργασίες θα πραγματοποιούνται κατά τη διάρκεια όλου του 24ωρου συμπεριλαμβανομένων και Σαββατοκύριακων μετά από σχετική συνεννόηση με την Τ.Υ. του Νοσοκομείου και με τρόπο που δεν θα παρακωλύεται η ομαλή λειτουργία του Νοσοκομείου. 2. Ο ανάδοχος θα λάβει ΟΛΑ τα απαραίτητα μέτρα που προβλέπονται για εργασίες σε Νοσηλευτικούς Χώρους βάσει των οδηγιών του ΚΕΕΛΠΝΟ και του Νοσοκομείου και τη σχετική νομοθεσία, για αποτροπή λοιμώξεων καθώς και υπερβολικού θορύβου, σκόνης, ρύπανσης κ.λπ.. 3. Το Νοσοκομείο δεν φέρει καμία απολύτως ευθύνη για την υγιεινή και ασφάλεια των εργαζομένων του αναδόχου, καθώς και σε περίπτωση βλάβης τρίτου ατόμου κατά τη διάρκεια των εργασιών. 4. Ο ανάδοχος είναι υποχρεωμένος να λαμβάνει όλα τα μέτρα προστασίας και είναι ο μόνος και αποκλειστικά υπεύθυνος για την ασφάλεια των εργαζομένων, οι οποίοι θα πρέπει να έχουν την προβλεπόμενη από τον νόμο ασφαλιστική ικανότητα, και σε καμία περίπτωση να μην επιτρέπει την εργασία ανασφάλιστων και ακατάλληλων προσώπων. 5. Κάθε βλάβη που θα προέλθει στις εγκαταστάσεις και τον εξοπλισμό του κτιρίου κατά τη διάρκεια των εργασιών είναι αποκλειστική ευθύνη του αναδόχου να την αποκαταστήσει. Επίσης όλα τα εξαρτήματα, μηχανήματα, όλες οι επιφάνειες, κ.λπ. του χώρου εργασιών θα καλύπτονται κατάλληλα και στεγανά, ώστε να προστατευθούν από τα υλικά χρωματισμού, σκόνη και γενικά ρύπους που δημιουργούνται κατά τις εργασίες. 6. Το κόστος χρήσης και τοποθέτησης ικριωμάτων, εφόσον χρησιμοποιηθούν, επιβαρύνει τον ανάδοχο. 7. Δείγματα όλων των υλικών θα εγκρίνονται από την Τεχνική Υπηρεσία του Νοσοκομείου και θα είναι δεσμευτικά. Τα υλικά που θα επιλεγούν για τις εργασίες, θα είναι αναγνωρισμένου εργοστασίου παραγωγής, το οποίο θα διασφαλίζεται από σύστημα ποιότητας κατά ΕΛΟΤ ΕΝ ISO 9001 και θα φέρει τη σήμανση CE. 8. Ο ανάδοχος θα παραδώσει τους χώρους καθαρούς και απαλλαγμένους από κάθε άχρηστο υλικό. 9. Ο ανάδοχος έχει την υποχρέωση καθημερινά πριν την έναρξη των εργασιών να καταθέτει στην Τεχνική υπηρεσία του Νοσοκομείου, ημερήσια λίστα εργαζομένων. 10. Ο ανάδοχος έχει την υποχρέωση να γνωστοποιήσει εγγράφως στην Τεχνική Υπηρεσία του Νοσοκομείου, τον επιβλέποντα που ορίζει για την εκτέλεση των εργασιών της σύμβασης του με το Νοσοκομείο, πριν την έναρξη των εργασιών. 11. Ο ανάδοχος έχει την υποχρέωση να γνωστοποιήσει εγγράφως στην Τεχνική Υπηρεσία του Νοσοκομείου τη διεύθυνση ηλεκτρονικού ταχυδρομείου του, για ενδεχόμενη επικοινωνία της Τεχνικής Υπηρεσίας του Νοσοκομείου μαζί του, πριν την έναρξη των εργασιών. 12. Οι εργασίες θα γίνουν σε συνεννόηση με την Προϊσταμένη του τμήματος. 13. Προτείνεται το κλείσιμο της κλινικής κατά τη διάρκεια των εργασιών.   Επί ποινή αποκλεισμού η οικονομοτεχνική προσφορά θα συνοδεύεται από υπεύθυνη δήλωση όπου θα αναγράφεται ότι οι εργασίες θα γίνουν βάσει των προδιαγραφών της σύμβασης.  Οι ενδιαφερόμενοι, πριν την υποβολή της προσφοράς τους έχουν υποχρέωση να επισκεφτούν τον χώρο στον οποίο θα γίνουν οι εργασίες, ώστε να διαμορφώσουν πλήρη εικόνα των εργασιών και του χρονοδιαγράμματος ολοκλήρωσής τους. Κατά την κατάθεση της προσφοράς θα υποβάλλεται βεβαίωση επίσκεψης από την Τεχνική υπηρεσία επί ποινή αποκλεισμού, στην οποία θα αναγράφεται ότι έχουν λάβει γνώση του χώρου και των συνθηκών εκτέλεσης του έργου. | ΝΑΙ |  |  |
|  |  |  |  |  |

Τα αναγραφόμενα στον πίνακα συμμόρφωσης, **στον οποίο περιγράφεται αναλυτικά το προσφερόμενο είδος** με το σύνολο των τεχνικών προδιαγραφών της διακήρυξης, πρέπει να τεκμηριώνονται με παραπομπές στα επίσημα τεχνικά φυλλάδια (prospectus) του κατασκευαστικού οίκου ή με την προσκόμιση επίσημων βεβαιώσεων του κατασκευαστή ή (και) άλλων επίσημων εγγράφων για ότι δεν αναγράφεται στα τεχνικά φυλλάδια. Προσφορές οι οποίες θα αντιγράφουν τις τεχνικές προδιαγραφές της διακήρυξης ή θα απαντούν μονολεκτικά ("ΝΑΙ" ή "συμφωνούμε" κ.λ.π.), χωρίς τεκμηρίωση και πλήρη παραπομπή – αντιστοιχία, μεταξύ κειμένου ανά παράγραφο και prospectus θα αποκλείονται*.*

Ο πίνακας συμμόρφωσης της Διακήρυξης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει:

**1.** Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

**2.** Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

**3.** Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε ενότητα της τεχνικής προσφοράς, η οποία θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Πίνακα Συμμόρφωσης.

**4.** Είναι υποχρεωτική η πλήρης συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λ.π.). Αντίστοιχα στο τεχνικό φυλλάδιο ή στην αναφορά θα υπογραμμιστεί το σημείο που τεκμηριώνει τη συμφωνία και θα σημειωθεί η αντίστοιχη παράγραφος του Πίνακα Συμμόρφωσης, στην οποία καταγράφεται η ζητούμενη προδιαγραφή (π.χ. Προδ. 4.18).

ΠΑΡΑΡΤΗΜΑ ΙΙ-ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΕΙΔΟΣ ΥΠΗΡΕΣΙΑΣ** | **ΠΕΡΙΓΡΑΦΗ ΥΠΗΡΕΣΙΑΣ** | **ΠΟΣΟΤΗΤΑ** | **ΤΙΜΗ ΧΩΡΙΣ ΦΠΑ** | **ΚΑΘΑΡΗ ΑΞΙΑ ΧΩΡΙΣ ΦΠΑ** | **ΦΠΑ** | **ΤΕΛΙΚΗ ΤΙΜΗ ΣΥΜΠΛ. ΦΠΑ** |
|  |  |  |  |  |  |  |  |

**ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

### 

|  |
| --- |
| Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) |

### ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»** | | | | | | | | | | | | | |
| Ο – Η Όνομα: |  | | | | | Επώνυμο: | | |  | | | | | |
| Όνομα και Επώνυμο Πατέρα: | | | |  | | | | | | | | | | |
| Όνομα και Επώνυμο Μητέρας: | | | |  | | | | | | | | | | |
| Ημερομηνία γέννησης(2): | | | |  | | | | | | | | | | |
| Τόπος Γέννησης: | | | |  | | | | | | | | | | |
| Αριθμός Δελτίου Ταυτότητας: | | | |  | | | Τηλ: | |  | | | | | |
| Τόπος Κατοικίας: | |  | | | Οδός: |  | | | | | Αριθ: |  | ΤΚ: |  |
| Αρ. Τηλεομοιοτύπου (Fax): | | |  | | | | | Δ/νση Ηλεκτρ. Ταχυδρομείου  (Εmail): | |  | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: | | | | | | | | | | | | | | | |
| Αναφερόμενοι στην πρόσκληση εκδήλωσης Ενδιαφέροντος με αριθμό………. για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:  α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42),  β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,  γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48),  δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,  ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166),  στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215 ).  τηρεί το σύνολο της ελληνικής Εργατικής κι Ασφαλιστικής Νομοθεσίας  αποδέχονται ανεπιφύλακτα τους όρους της παρούσας πρόσκλησης,  η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση,  τα προσφερόμενα είδη/υπηρεσίες καλύπτουν τις τεχνικές προδιαγραφές τις παρούσας πρόσκλησης,  τα στοιχεία που αναφέρονται στην προσφορά είναι αληθή και ακριβή,  παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση του διαγωνισμού,  συμμετέχει με μόνο μία προσφορά στο πλαίσιο του παρόντος διαγωνισμού,  τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016,  δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,  λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και  κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα. | | | | | | | | | | | | | | | |

Ημερομηνία: ……….20……

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.